Publication: Magyar Közlöny
Issue: MK-2011-114 (Year: 2011, Number: 114)
Era: contemporary
Section: 5. melléklet a 38/2011. (X. 5.) NGM rendelethez
Paragraph Index: 442

4. Kémiai játékok. 4.1. Az egyes anyagok vagy keverékek osztályozásáról, csomagolásáról és címkézésérõl szóló vonatkozó közösségi jogszabályokban leírt rendelkezések alkalmazásának sérelme nélkül, a veszélyes anyagokat vagy keverékeket tartalmazó játékok használati utasítása figyelmeztet ezeknek az anyagoknak vagy keverékeknek a veszélyes jellegére és azokra az óvintézkedésekre, amelyek segítségével a felhasználó elkerülheti ezek káros hatásait, amelyeket a játék típusa szerint röviden összefoglalnak. Leírják továbbá, hogy az ilyen típusú játék használatakor bekövetkezõ súlyos baleset esetén milyen elsõsegélyt kell nyújtani. Arra is fel kell hívni a figyelmet, hogy a játékot bizonyos, a gyártó által határozott korhatár alatti gyermekek számára nem hozzáférhetõ helyen kell tartani. 4.2. A 4.1. pontban leírtakon túl a kémiai játékok csomagolásán a következõ figyelmeztetést kell feltüntetni: „Csak [a gyártó által meghatározott életkor] évnél idõsebb gyermekek számára. Felnõtt felügyelete mellett használható!” 4.3. Különösen a következõ játékok minõsülnek kémiai játékoknak: kémiai kísérletekhez való készletek, mûanyagöntõ készletek, miniatûr fazekas-, zománcozó- vagy fényképészkészletek és hasonló játékok.

Source: https://magyarkozlony.hu/hivatalos-lapok/570956bc3747a74271d94dfcdcb36198e748a8a8/dokumentumok/26644921e2dbbab12e91b063b2db5f5d50955290/letoltes